THCOM ตั้งขาดทุนด้อยค่า กดกำไรไตรมาส 3 เหลือ 121 ล้าน
THCOM กำไรสุทธิไตรมาส 3/65 เหลือ 121 ล้านบาท จากงวดเดียวกันของปีก่อนมีกำไรสุทธิ 146 ล้านบาท สาเหตุจากการตั้งขาดทุนด้อยค่า ขณะที่งวด 9 เดือนปี 65 มีกำไรสุทธิ 481 ล้านบาท เพิ่มขึ้น 123%
THCOM กำไรสุทธิไตรมาส 3/65 เหลือ 121 ล้านบาท จากงวดเดียวกันของปีก่อนมีกำไรสุทธิ 146 ล้านบาท สาเหตุจากการตั้งขาดทุนด้อยค่า ขณะที่งวด 9 เดือนปี 65 มีกำไรสุทธิ 481 ล้านบาท เพิ่มขึ้น 123%
8 พ.ย. 2565

บริษัท ไทยคม จำกัด (มหาชน) หรือ THCOM รายงานผลการดำเนินงานไตรมาส 3/65 และงวด 9 เดือนปี 65 ดังนี้

สำหรับผลกำไรสุทธิไตรมาส 3/2565 อยู่ที่ 121 ล้านบาท ลดลง 17.02% เมื่อเทียบกับงวดเดียวกันของปีก่อนที่ 145.65 ล้านบาท โดยนอกเหนือจากผลกระทบจากรายได้และต้นทุนตามที่กล่าวมาแล้วข้างต้น ยังได้รับผลกระทบจากการบันทึกการด้อยค่าของดาวเทียม สุทธิกับกำไรจากอัตราแลกเปลี่ยนที่เพิ่มขึ้นด้วย
ขณะเดียวกันรายได้จากการให้บริการดาวเทียมและบริการอยู่ที่ 760 ล้านบาท ลดลง 17.8% จากงวดเดียวกันของปีก่อน 924 ล้านบาท  สาเหตุหลักจากการใช้งานลดลงของลูกค้าบรอดคาสต์ในประเทศ
รวมถึงมีค่าใช้จ่ายในการขายและบริหาร 226 ล้านบาท เพิ่มขึ้น 20.5% เมื่อเทียบกับงวดเดียวกันของปีก่อน 188 ล้านบาท โดยมีสาเหตุหลักมาจากการเพิ่มขึ้นของค่าใช้จ่ายทางกฎหมายสำหรับคดีความซึ่งเกิดขึ้นเป็นครั้งคราว
อีกทั้งการบันทึกการด้อยค่าของดาวเทียม 259 ล้านบาท สาเหตุจากแนวโน้มอุตสาหกรรมด้านความต้องการบริการบรอดคาสต์ที่ลดลง ประกอบกับความล่าช้าในการขอใบอนุญาตประกอบกิจการดาวเทียมในบางประเทศจากกระบวนการที่เปลี่ยนแปลง ซึ่งทำให้การขายช่องสัญญาณล่าช้ากว่าแผนธุรกิจเดิม โดยเมื่อเทียบจากปี 2564 ไม่มีการตั้งขาดทุนด้อยค่าของดาวเทียม